Document ID: /roh_data/filtered/fineweb-2-filterrobots_roh.jsonl.gz/33002

La Grischuna Sina Candrian è sa qualifitgada cun 86,00 puncts sco otgavla per il final da l'occurrenza ch'è il venderdi. Las ulteriuras Svizras han dentant manchentà ils top 12: Carla Somaini è 15avla, Elena Könz 18avla ed Isabel Derungs 22avla.
La favurita vegn da l'Austria
Dominà la qualificaziun ha l'Austriaca Anna Gasser cun 98,00 puncts. Ella vala sco gronda favurita per la medaglia dad aur en il Big Air. Terminà sco segunda la qualificaziun ha la Giapunaisa Yuka Fujimori cun 94,25 puncts. Terza è sia cumpatriota Reira Iwabuchi cun 92,75 puncts.
Il Big Air da las dunnas è venderdi.
RR novitads 06:00